návrh

VYHLÁŠKA
Ministerstva dopravy, pôšt a telekomunikácií Slovenskej republiky

z ............................2004,

ktorou sa vykonáva zákon o autoškolách a o zmene a doplnení niektorých zákonov

(tézy)

Vyhláška v súlade so splnomocnením v § 24 zákona upraví túto problematiku:

1. Požiadavky na vybavenosť technickej základne autoškoly, a to
a) požiadavky na vybavenosť učební určených na výučbu teoretickej prípravy v kurzoch vykonávaných v autoškole učebnými pomôckami,
b) požiadavky na vybavenosť trenažérovej učebne,
c) požiadavky na veľkosť a na vybavenosť autocvičiska a na jeho prevádzku,
d) požiadavky na technickú spôsobilosť trenažéra a spôsob jej preukazovania,
e) požiadavky na označovanie a technickú spôsobilosť výcvikového vozidla,
f) požiadavky na jednotlivé druhy učebných pomôcok, (napr. rezov motorov a prevodoviek, modelov brzdnej sústavy a pod., inštruktážnych obrázkov a ďalších grafických názorných pomôcok, atď.).

2. Minimálne požiadavky na jednotlivé druhy kurzov podľa § 2 ods. 1 a 2 zákona, najmä určenie predmetov výučby a druhov praktických výcvikov s určením minimálnym počtom hodín. Vymedzenie bude vo forme jednotlivých príloh vyhlášky.
Podrobná štruktúra kurzov bude v učebných osnovách, ktoré vydá ministerstvo ako metodickú pomôcku pre autoškoly.

3. Podrobnosti o skúške odbornej spôsobilosti na získanie inštruktorského oprávnenia, najmä požiadavky na inštruktorov z hľadiska obsahu ich vedomostí a praktických zručností, podrobnosti o obsahu a trvaní skúšky a o možnosti jej opakovania a podrobnosti o administratíve súvisiacej so skúškou osobitne o obsahu protokolu o skúške.

4. Podrobnosti o dokumentácii, ktorú budú autoškoly viesť, a to vedenie a obsah
a) matričnej knihy,
b) triednej knihy,
c) záznamníka praktického výcviku,
d) výkazu o prevádzke výcvikového vozidla a
e) trenažérovej knihy.

5. Vzory dokumentov (v prílohe vyhlášky), a to vzor
a) matričnej knihy,
b) triednej knihy,
c) záznamníka praktického výcviku,
d) výkazu o prevádzke výcvikového vozidla,
e) trenažérovej knihy,
f) osvedčenia o úspešnom ukončení kurzu,
g) inštruktorského preukazu,
h) evidenčnej karty inštruktora autoškoly,
kvalifikačnej karty vodiča.

6. Prechodné ustanovenia, ktoré upravia lehoty na možné používanie doterajšej dokumnetácie, najmä učebných pomôcok a dokumentácie vedenej autoškolami.

7. Vyhláška nadobudne účinnosť spolu so zákonom.